als_Latn dik_Latn sag_Latn
Qëllimi juaj për vitin e ri është që të humbni peshë? Keni bërë gati shtrydhësen e frutave për një djetë vetëm me lëngje ose po pregatiteni që të mos hani dy ditë në javë? Nëse ky është plani juaj, atëherë jeni të destinuara të dështoni, thotë autorja Ruth Filed, autorja e librit “Cut the cr*p” (Ndërprisni gjepurat).
Ajo thotë se të gjithë do të ishim shumë më në formë dhe më elegantë nëse në vend që të ndërprisnim karbohidratet, glutenin apo bulmetin nga dietat tona, të ndërprisim gjepurat.
Field thotë se hapi i parë që çdokush që do të humbë peshë duhet të bëjë, është që të kuptojë se të qenurit i shëndoshë, shkaktohet nga stili i jetesës së gjithësecilit dhe jo nga genet, puna apo justifikime të tjera. Pra kjo është një zgjedhje personale.
“Sa herë që ti je në një kioskë, duke blerë ëmbëlsira apo çokollata sepse po vdes nga uria dhe je e dëshpëruar për një dozë sheqeri, kujto këtë: Dikush tjetër, më i dobët dhe më në formë se ti, që ndihej në të njëjtën mënyrë, zgjodhi të hante një mollë. Si dhe të dilte për vrap më pas,” shkruan Field.
“Kjo është e vërteta e papërtypshme që askush nuk jua thotë në fytyrë. Duhet të pranoni se faji për tëb qenurit mbipeshë, nuk është i askujt tjetër përveç jush.”
Ajo shton: “Arsyeja pse jeni të shëndoshë është sepse hani shumë pisllëqe dhe nuk lëvizni mjaftueshëm.” Field shkruan se kushdo që mundohet të gjejë shpëtimin e formave trupore në një dietë drastike, gënjen veten, sepse nuk do ta mbajë dot. Ajo sjell si shembull disa femra në një kafene në Londër: “Ato diskutonin mbi dietat e tyre pa karbohidrate apo fasting (dieta ku një ditë ose edhe më shumë në javë kalohen pa ngrënë asgjë) ndërkohë që pinin kafelatte dhe hanin ëmbëlsira. Femra interesante e të edukuar që shpenzojnë kohën e tyre të çmuar duke folur për dieta dhe duke ngrënë pisllëqe,” shkruan ajo. Ruth beson se këto dieta dhe trajtimet çudibërëse thjesht na shpërqëndrojnë nga problemet e vërteta. Sipas saj, njërëzit duhet të edukohen mbi përbërësit e ushqimeve dhe duhet të jenë më të kujdesshëm në kontrollin e etiketave të ushqimeve për të ditur se çfarë konsumojnë. Ajo gjithashtu shprehet së aktiviteti fizik, është një nga gjërat më të rëndësishme që mund të bëni për veten tuaj në mënyrë që të jeni në formë.
Burimi: Daily Mail
als_Latn als_Latn als_Latn als_Latn als_Latn als_Latn als_Latn